Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: 20/2002. (V. 16.) OGY határozat módosításáról*
Paragraph Index: 2864

2. Megvalósítás — általános 2.1. A Kedvezményezett a Fõvárosi Önkormányzat révén köteles: a) kellõ gondossággal és hatékonysággal végrehajtani a Tevékenységeket; b) a fenti cél eléréséhez szükséges társfinanszírozási forrásokat, létesítményeket, szolgáltatásokat és egyéb erõforrásokat késedelem nélkül rendelkezésre bocsátani; c) rendelkezésre bocsátani a Tevékenységekre vonatkozó adatokat és a Támogatás felhasználására vonatkozó tájékoztatást a Bank ésszerû kérésének megfelelõen; d) a Bank képviselõivel idõrõl idõre megvitatni a Tevékenységek elõrehaladását és eredményeit és e) megtenni minden szükséges intézkedést annak érdekében, hogy a Bank képviselõi a Támogatással összefüggõ célokból Magyarországra látogathassanak. A fentiek korlátozása nélkül a Kedvezményezett köteles — a Bank kérése esetén — a Tevékenységek befejezésekor haladéktalanul elkészíteni és a Bank rendelkezésére bocsátani egy a Tevékenységek eredményeire és hatásaira vonatkozó, a Bank számára megfelelõ formájú és tartalmú beszámolót.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes